Public procurement notice: Prior Information Notice Without Call For Competition
Published: 2021-04-20
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
CPV classification: 33110000: Imaging equipment for medical use

Technical requirements: Tämä ilmoitus ei ole hankintailmoitus tai tarjouspyyntö, vaan tietopyyntö markkinoilla toimiville toimittajille (jäljempänä tietopyyntö). Hankintayksikkö ei aloita tarjouskilpailua tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin.
Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle. Toimittajille ei makseta korvausta tietopyyntöön vastaamisesta tai mahdolliseen markkinavuoropuheluun osallistumisesta.
Hankintayksikkö eli Helsingin ja Uudenmaan sairaanhoitopiirin kuntayhtymä (jäljempänä HUS) on valmistelemassa laajakulmaisen valokerroskuvalaitteen (OCT) kilpailutusta. Laitteen lisäksi hankintaan sisältyy huoltosopimus.
HUSin vastuulla on Suomen suurin sairaanhoitopiiri. HUS tuottaa erikoissairaanhoidon palveluja jäsenkuntiensa 1,5 miljoonalle asukkaalle ja vastaa lisäksi eräistä erityistason palveluista koko Suomessa. HUS Logistiikka toimii koko HUSin yhteishankintayksikkönä ja huolehtii lisäksi HUSin logistiikkapalveluista sekä lääkintäteknisistä palveluista. HUS Logistiikan asiakkaita ovat kaikki HUSin sairaalat ja hoitoyksiköt. Lisäksi HUS Logistiikka tuottaa palveluja niille HUSin jäsenkunnille ja HYKS-erityisvastuualueille, jotka ovat tehneet palvelusopimuksen HUS Logistiikan kanssa.
Alustavan suunnitelman mukaan hankintamenettelynä käytetään avointa menettelyä. Avoimessa menettelyssä hankintayksikkö julkaisee hankintailmoituksen Hilma-ilmoituskanavassa ja asettaa tarjouspyynnön avoimesti kaikkien saataville. Kaikki hankinnasta kiinnostuneet toimittajat voivat tehdä tarjouksen.
Avoimella menettelyllä tullaan hankkimaan laite, jolla on mahdollista saada korkeatasoinen laaja ja syvä valokerroskuva sekä angiografiakuva (yksi tai useampi seuraavista: OCT-A, FAG, ICG) silmänpohjasta yhdistettynä morfologiseen silmänpohjakuvaan.
— Laitteella voidaan ottaa ja tallentaa angiografiakuvia (yksi (1) tai useampi seuraavista: OCT-A, FAG, ICG)
Laitteen lisäksi hankinnan kohteeseen sisältyy laitteen huoltosopimus. Lista ei ole tyhjentävä ja hankinnan kohde määritellään täsmällisesti tarjouspyynnössä.
1. Sopiiko suunniteltu hankintamenettely (avoin menettely) mielestänne hankinnan kohteena olevan laitteen hankintaan? Miksi/miksi ei?
3. Mikä on roolinne laitteiden toimittamisessa? Oletteko itse laitteen valmistaja vai maahantuoja/jälleenmyyjä? Toimitteko itse laitteen jakelijana?
4. Miten laajaa aiempaa kokemusta (=referenssejä) toimittajilta tulisi näkemyksenne mukaan edellyttää? Kuinka laajoja toimituksenne vastaavien laitteiden osalta tyypillisesti ovat (EUR)?
5. Mitä muita toimittajan soveltuvuuteen liittyviä vaatimuksia toimittajilta tulisi näkemyksenne mukaan edellyttää?
6. Mitä mieltä olette alustavista laitteen vähimmäisvaatimuksista? Minkälaisia vähimmäisvaatimuksia hankittavalle laitteelle tulisi mielestänne asettaa?
7. Minkälaisia laatuvertailuja (esim. koekäyttö, lisäarvoa tuottavien ominaisuuksien pisteytys) kilpailutuksessa tulisi mielestänne käyttää?
8. Minkälaista huoltoa tarjoamanne laite vaatii? Minkälaisilla ehdoilla olisitte valmiita tarjoamaan laitteen huoltoa?